《百字令 次花海叔韵》
清代·孙荪意

清明近也，听饧箫隔巷，吹来庭户。初试罗衣风尚峭，小立曲阑户伫。

柳学颦眉，花含笑魇，又见春如许。昼长人静，画梁新燕双语。

正值轻暖轻寒，酿花天气，一霎晴兼雨。对此韶光须痛饮，莫说闲愁闲绪。

三竺云峰，六桥烟水，结伴嬉游去。藏鸦门外，一枝摇漾柔橹。

作者简介：孙荪意，字秀芬，一字苕玉，仁和人。诸生高第室，编修杖母。有《贻砚斋稿》。